OpenLLM-France/wikimedia huggingface dataset:
# Lara's Theme

Lara's Theme (Kan Lara e brezhoneg) zo un ton savet gant ar sonaozer gall Maurice Jarre (1924-2009) e 1965.
A-ratozh-kaer e oa bet krouet evit ar film saoznek Doctor Zhivago gant ar filmaozer breizhveuriat David Lean (1908-1991) ha deuet da vezañ an hini pennañ anezhañ. Un nebeud mizvezhioù diwezhatoc'h e voe ouzhpennet gerioù outañ gant ar saver komzoù stadunanat Paul Francis Webster (1907-1984) d'ober ar ganaouenn Somewhere, my love, anavezet-mat er bed a-bezh. Enrollet gant Connie Francis (1938-) etre mizioù Mae ha Mezheven 1966 e voe embannet er miz diwezhañ-mañ.

## Er yezhoù all

Daoust ma voe kanet, e 1967, an doare gallek — La Chanson de Lara — gant Tereza Kesovija da gentañ-penn ez eo gant ar strollad Les Compagnons de la chanson e teuas brud vras dezhi e Bro-C'hall e gwirionez.
Kanet e voe gant Fernand Gignac, Gloria Lasso, Luis Mariano, Zaliha ivez.

## Liammoù diavaez

* Ton orin Lara's Theme.
* Somewhere, my love kanet gant Connie Francis.
# Lapsang Souchong

Al Lapsang souchong ( 正山小种 e sinaeg; zhèngshān xiǎozhǒng, pe 烟小种; yān xiǎozhǒng e pinyin), zo un te du eus proviñs Fujian e Republik Poblek Sina. Lavaret e vez ez eo unan eus ar re splannañ o blaz. Brudet eo da vout un te evit ar baotred. Met hiziv e plij d'ar merc'hed ivez.
Goude ma teu eus delioù izel ar gwez eo lakaet ar souchong da de fin e vlaz. E-skoaz an te du a lec'h all e chom pell da verglañ. Petra eo al Lapsang souchong, ma n'eo ket ur souchong bet sec'het, war goad pin pe sedr, ruilhet ha merglet goude, ha sec'het adarre e paneroù bambou a-us d'un tan koad episea pe siprez. Blaz mogedet, a larer, a vez gant an te-mañ, pe koadet, evel gwinoù zo a vez miret e barrikennoù koad-derv.
Gant an anaoudeien e vez kavet « hardizh » blaz al Lapsang.
# Lapugnoy

Kumunioù Frañs :
| Anv | Lapugnoy |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Arondisamant Béthune |
| Etrekumuniezh | Communauté d'agglomération de l'Artois |
| Kanton | Béthune-Kreisteiz |
| Kod INSEE | 62489 |
| Kod post | 62122 |
| Maer | Alain Delannoy |
| Amzer-gefridi | 2008-2014 |
| Gorread | 8,61 km² |
| Led | 50° 31' 02" Norzh |
| Hed | 02° 32' 28" Reter |
| Uhelder kreiz | 37 m |
| Uhelder bihanañ | 24 m |
| Uhelder brasañ | 93 m |
| Poblañs hep kontoù doubl | 3 323 (2006) |
| Stankter | 384 a./km² |
| Lec'hienn ar gumun | ville-lapugnoy |
Lapugnoy a zo ur gumun eus departamant Pas-de-Calais (Bro-C'hall).

## Bered ar C'hommonwealth: Lapugnoy Military Cemetery

966 soudard eus Lu Breizh-Veur ha 349 soudard eus Lu Kanada, bet marvet e-pad ar Brezel bed kentañ, hag 11 soudard eus Lu Breizh-Veur bet marvet e-pad an Eil brezel bed a zo douaret er vered "Lapugnoy Military Cemetery".
| Bro | Niver a soudarded |
| Kanada | Brezel bed kentañ 349 |
| Rouantelezh-Unanet | Brezel bed kentañ 966 Eil brezel bed 11 |
| Hollad | 1 326 |

## Dave ha notennoù

* ↑ WWI Cemeteries
* ↑ EBSSA
# Lapurdi

Lapurdi zo anv unan eus 7 proviñs Euskal Herria, en hanternoz d'ar Pireneoù, hag a-hed ar Meurvor Atlantel. Baiona eo ar gêr-benn.

## Kumunioù Lapurdi

Un daou-ugent kumun zo. Setu o anvioù euskarek hag o stummoù ofisiel gallek.
| Ahetze (Ahetze) Ahurti (Urt) Ainhoa (Ainhoa) Angelu (Anglet) Arbona (Arbonne) Arrangoitze (Arcangues) Azkaine (Ascain) Baiona (Bayonne) Bardoze pe Bardos Basusarri (Bassussarry) Beskoitze (Briscous) Bidarte (Bidart) Biriatu (Biriatou) Bokale (Boucau) Donibane Lohizune (Saint-Jean-de-Luz) Ezpeleta (Espelette) Getaria (Guéthary) Gixune (Guiche) Haltsu (Halsou) Hazparne (Hasparren) | Hendaia (Hendaye) Hiriburu (Saint-Pierre-d'Irube) Itsasu (Itxassou) Jatsu (Jatxou) Kanbo (Cambo-les-Bains) Lehuntze (Lahonce) Larresoro (Larressore) Lekorne (Mendionde) Lekuine (Bonloc) Luhuso (Louhossoa) Makea (Macaye) Miarritze (Biarritz) Milafranga (Villefranque) Mugerre (Mouguerre) Sara, pe Sarako Herria (Sare) Senpere (Saint-Pée-sur-Nivelle) Urketa (Urcuit) Urruña (Urrugne) Uztaritze (Ustaritz) Ziburu (Ciboure) Zuraide (Souraïde) |

## Istor

D'an 18 a viz Meurzh 1450, e voe staget Lapurdi ouzh ar Gurunenn c'hall, goude sinet ur feur-emglev e kastell Beltzuntze en Aiherra, a voe lakaet fin gantañ da levezon ar Saozon er c'hornad.

## Notennoù

* 1 2 Staget ouzh Lapurdi e 1763, met stag ouzh senesaliezh Came, da lavarout eo Bidaxune
* ↑ E-barzh Lapurdi e oa Baiona en XII$^{vet}$ kantved, hag er-maez goude-se. Sellout a reer ouzh Baiona evel unan eus kumunioù Lapurdi koulskoude. Emañ ivez er vro "Pays Basque" savet da-heul al lezenn war ar broioù eus 1995 (lezenn Pasqua).
* ↑ En departamant Landes e oa ar gumun-se betek 1857. Lakaat a reer anezhi, peurvuiañ, e-touez kumunioù Lapurdi. Emañ er vro "Pays Basque" savet da-heul al lezenn eus 1995.
* ↑ "Gramont"
* ↑ Philippe Veyrin, Les Basques, Arthaud, 1975, ISBN 2-7003-0038-6, pajenn 122
# Lapti

Ul lapot (skrivet лапоть e ruseg, liester eo lapti) zo ur votez rus graet gant rusk gwez tilh pe bezv pe oulm.
Anavezet int abaoe ar ragistor. Mouloù koad a servije d'ober anezho zo bet kavet en annezlec'hioù eus nevezoadvezh ar maen.
Gwisket e vezent gant tud paourañ koadoù bras an hanternoz, pe Finned pe Slaved. Aes e vezent d'ober hogen ne badent ket pell.
Douget e veze lapti en Rusia betek er bloavezhioù 1930. Hiziv e vezont gwerzhet d'an douristed pe gwisket da-geñver abadennoù gant dilhad kozh.

## Notennoù

* ↑ En ruseg e vez lavaret лапти eus botoù marc'had-mat, pe douget gant ar re baour, ha лапотник (lapotnik), eus un den re baour da brenañ botoù mat.
# Lara

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Lara zo un anv-lec'h hag un anv-den e meur a vro.

## Lec'hioù
### Arc'hantina

* Punta Lara, e proviñs Buenos Aires

### Aostralia

* Lara, e stad Victoria.

### Spagn

* Alfoz de Lara, komark e proviñs Burgos ;
* Jurisdicción de Lara (C.P. 09650), kumun e proviñs Burgos ;
* Lara de los Infantes (C.P. 09651), bourk e proviñs Burgos , eno emañ ti-kêr kumun Jurisdicción de Lara.
* Mambrillas de Lara

### Portugal

* Lara, parrez e Monção;

### Turkia

* Lara, distrig e proviñs Antalya;

### Venezuela

* Lara, stad e biz ar vro.

## Tud

* Lara Dutta, aktorez indian.
* Lara Flynn Boyle , aktorez stadunanat.
* Lara Fabian, kanerez velgiat
* Lara Pinilla, kanerez spagnol

### Anv-tiegezh

* Agustín Lara, sonaozour mec'hikan.
* Alexandra Maria Lara, aktorez alaman
* Catherine Lara, kanerez c'hall.
* Jacinto Lara, jeneral venezuelat.
hag ivez
* Claude Autan-Lara, filmaozour gall
* Guillermo Rodríguez Lara, diktatour Ecuador.

## Tud a faltazi

* Lara Antipova, penntudenn ar romant Doctor Zhivago gant Boris Pasternak.
* Lara Croft, harozez an heuliad Tomb Raider, e c'hoarioù video, filmoù pe bandennoù treset.

## Lennegezh

* Lara (barzhoneg), ur varzhoneg gant Lord Byron
* Lara, un danevell gant Goulc'han Kervella hag a gaver en dastumad danevelloù o tougen an hevelep titl.

## Sonerezh

* Lara's Theme, tem pennañ ar film Doctor Zhivago, savet gant Maurice Jarre : diazez Somewhere, my love kanet gant ar ganourez stadunanat Connie Francis (1937-) e 1966.

## Pennadoù kar

* Lar
* Laraha
* Laura
* Lora
# Lara (levr)

Lara zo titl un dastumad trizek danevell gant Goulc'han Kervella, bet embannet gant Al Liamm e 1989 evit ar wech kentañ.

## Al levr

A-hed an trizek danevell amañ da-heul :
* Charretour Doue
* Al laer-amann
* Un dro-besketa e Karanteg
* Ar jubile
* E bered ar mor
* Ar gambr ruz
* Porto-Vecchio
* An ti bihan gwenn e-touez reier ar C'hleger
* Lara
* Iz 2000
* Ar peñse-marv
* Nedeleg e Porzh-Trein
* Va zroiad er gêrbenn
e ro tro Goulc'han Kervella d'e lennerien da weladenniñ ur bed hag a anavez-eñ mat : hini ar medisinerezh, ha kement-mañ dre ar vedisined o-unan, ar c'hleñvedoù hag ivez ar… follentez.
N'ankoua ket an oberour ober un droiadig eus tu an dreistnatur koulz d'ar from ha d'ar mousfent evel-just.

## An eil embannadur

E 2002 eo bet adembannet dindan an titl Lara gant An Here - Al Liamm al lod brasañ eus an danevelloù a yae d'ober al Lara kentañ bodet gant danevelloù bet embannet e 1999 en dastumad E vrennigen ziwezhañ, gant ur rakskrid gant Herve ar Bihan.
Ne oa ket bet adembannet an danevelloù-mañ :
* Iz 2000
* Ar peñse-marv
* Nedeleg e Porzh-Trein
* Va zroiad er gêrbenn.
Ha kavout a reer ar re-mañ (a denn d'an hevelep temoù) :
* O talc'her ostaleri
* E vrennigenn ziwezhañ
* Ar mab medisin
* Ar pellgomz.
# Lara Stone

Lara Catherina Stone , ganet d'an 30 a viz Kerzu 1983 zo un top model izelvroat.

## Buhez

Stone a zo ganet en ur gêr vihan anvet Mierlo en Izelvroioù. Ar vamm Kathryna Stone a zo izelvroat, an tad Michael Stone a zo Saoz. Merzhet e oa bet evit ar wech kentañ e tren buzug Pariz pa oa e vakañsoù gant he familh. Oadet e oa a 12 vloaz nemetken. E 1999 d'an oad a 15 vloaz e kemere perzh er genstrivadeg aozet gant Elite Model Management. Ne voe ket trec'h met pennoù bras an embregerezh top model a oa bet bammet ganti memestra. Sinañ a reas ur c'hevrad gant Elite Modelling Agency ha kroget e oa da vezañ ur model a-vicher.

## Buhez personel

E miz Kerzu 2009 dre ar gelaouenn Vogue UK, Stone a anzave bezañ heuliet gant medisined evit kudennoù alkologezh.
# Lanleñv

Lanleñv :
| Ar maerdi. ||
| Anv gallek (ofisiel) | Lanleff |
| Bro istorel | Sant-Brieg ( Goueloù) |
| Melestradurezh ||
| Departamant | Aodoù-an-Arvor |
| Arondisamant | Sant-Brieg |
| Kanton | Plouha (betek 2015) Pempoull (abaoe 2015) |
| Kod kumun | 22108 |
| Kod post | 22290 |
| Maer Amzer gefridi | Josette Connan 2014-2026 |
| Etrekumuniezh | Gwengamp-Pempoull Arvor-Argoad Tolpad-kêrioù |
| Bro velestradurel | Bro Gwengamp |
| Poblañsouriezh ||
| Poblañs | 122 ann. (2020) |
| Stankter | 56 ann./km² |
| Douaroniezh ||
| Daveennoù lec'hiañ | 48° 41′ 37″ Norzh 3° 02′ 36″ Kornôg / 48.693611111, -3.0433333333 |
| Uhelderioù | kreiz-kêr : 70 m bihanañ 17 m — brasañ 86 m |
| Gorread | 2,16 km² |
| Lanleñv ||
| kemmañ |
Lanleñv (distaget /lã(n)ˈlẽf/ er vro) a zo ur gumun eus Breizh, e Bro-Oueloù hag en Aodoù-an-Arvor.

## Douaroniezh

War lez dehoù al Leñv emañ Lanleñv.

### Kumunioù amezek
## Istor
### XX$^{vet}$ kantved
#### Brezel-bed kentañ

* Mervel a reas pevarzek gwaz abalamour d'ar brezel hervez monumant ar re varv, da lavaret eo 6,22 % ag ar boblañs hervez an niveradeg bet graet e 1911; d’an 22 a viz Ebrel 1915 e voe lazhet unan anezhe e Boezinge e Flandrez Belgia, soudard e oa er 73vet Rujumant Troadegiezh Tiriadel.

## Monumantoù ha traoù heverk

* An templ.
* Templ Lanleñv, a vez graet "tour Lanleñv" anezhañ gant brezhonegerien ar vro.
* An iliz katolik.
* Iliz katolik Santez Mari.
* Monumant ar re varv er vered, dirak an iliz katolik, luc’hskeudenn.

## Poblañs
### Emdroadur ar boblañs abaoe 1962

Niver a annezidi

## Levrlennadur

* (fr) FLOQUET (C.), Le temple de Lanleff, Keltia Graphic, Speied, 1999, 96 p.

## Liammoù diavaez

a vo kavet e Wikimedia Commons.
* (br) Lanleñv war lec'hienn Geobreizh
* (fr) Lanleñv war lec'hienn ar gumuniezh-kumunioù

## Notennoù ha daveoù

* ↑ (fr)Ouest-France
* ↑ Roadennoù ofisiel e lec'hienn an EBSSA
* ↑ (fr)Monumant ar re varv - Memorial Genweb
* ↑ (fr)Fichenn hiniennel - Memorial Genweb
* ↑ (fr)Memorial Genweb
# Lann-gallek

Lann-gallek :
| Ulex europaeus ||
| Rummatadur Cronquist ||
| Riezad : | Plantae |
| Skourrad : | Magnoliophyta |
| Kevrennad : | Magnoliopsida |
| Urzhad : | Fabales |
| Kerentiad : | Fabaceae |
| Genad : | Ulex |
| Anv skiantel ||
| Ulex europaeus (Linnaeus) ||
| D'ar vevoniezh e tenn ar pennad-mañ. ||
Lann-gallek (Ulex europaeus) a zo plant e-touez kerentiad ar Fabaceae.
# Lann-ki

Lann-ki :
| Ulex gallii ||
| Rummatadur Cronquist ||
| Riezad : | Plantae |
| Skourrad : | Magnoliophyta |
| Kevrennad : | Magnoliopsida |
| Urzhad : | Fabales |
| Kerentiad : | Fabaceae |
| Genad : | Ulex |
| Anv skiantel ||
| Ulex gallii (Planchon, 1849) ||
| D'ar vevoniezh e tenn ar pennad-mañ. ||
Lann-ki (Ulex gallii) a zo plant e-touez kerentiad ar Fabaceae.
# Lann (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Lann zo plant melen o bleunioù. An anv lann a gaver en anvioù plant, en anvioù loened, hag en anvioù-lec'hioù.

## Plant

* Tin-lann

## Loened

* Devedig-lann
* Drask-lann
* Gioc'h-lann
* Morlivid-lann
* Strakig-lann
* Toud-lann

## Lec'hioù

* Kernitron-al-Lann
* Sant-Jakez-al-Lann, pe al Lanneier.
# Lann Bagaron

Lann Bagaron :
| Anv gallek | Landes de Bagaron |
| Melestradurezh ||
| Bro | Bro-Roazhon |
| Departamant | Il-ha-Gwilen |
| Kumun | Plegastell |
| Gwarez | Mirlec'h bevliesseurted, TNLELP |
| Douaroniezh ||
| Daveennoù lec'hiañ | 47° 50′ 56″ N, 1° 44′ 24″ K |
| Gorread | 36,32 ha |
| Uhelderioù | bihanañ m — brasañ m |
| kemmañ |
Lann Bagaron zo ur mirlec'h bevliesseurted e kumun Plegastell e Bro-Roazhon, e Breizh, e-kichen Derv-Breslon, tost d'ar c'hastell ha da govelioù ar Plessis-Bardoult. Un takad naturel eo, a dalvoudegezh ekologel evit al loened hag ar plant.

## Istor

Daou hent roman a dreuze Lann Bagaron : Naoned-Roazhon hag Añje-Karaez.
Er 578 e voe taget ar roue breizhat Gwereg II gant un arme 20 000 a Frañsizien war lezioù Bagaron. Mont a reas ar maout gant Gwereg II.

## Loened

Daou spesad laboused reolennet o statud a gaver eno : an eostig kuzh ha an devedig-spern.

## Daveoù ha notennoù

* ↑ Les Landes de Bagaron ?.
# Laniocera

Laniocera :
| Laniocera rufescens, tresadenn gant Smit (1869). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Tityridae |
| Anv skiantel ||
| Laniocera Lesson, 1841 ||
| D'ar vevoniezh e tenn ar pennad-mañ. ||
Laniocera a zo ur genad e rummatadur an evned, krouet e 1841 gant an naturour gall René Primevère Lesson (1794-1849).

## Spesadoù hag an isspesadoù anezhe

Daou spesad golvaneged a ya d'ober ar genad :
* Laniocera hypopyrra,
* Laniocera rufescens
** L. r. griseigula, rufescens ha tertia.
O c'havout a reer e Mec'hiko, Kreiz ha Suamerika, tri (3) isspesad dezhe en holl.

## Notennoù ha daveennoù

* ↑ Roadennoù IOC World Bird List diwar-benn Tityridae/Laniocera (lennet e-barzh d'an 12 a viz Eost 2017).
a vo kavet e Wikimedia Commons.
# Lanius

Lanius :
| Lanius meridionalis, luc'hskeudennet en Estremadureg. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Laniidae |
| Anv skiantel ||
| Lanius Linnaeus, 1758 ||
| D'ar vevoniezh e tenn ar pennad-mañ. ||
Lanius a zo ur genad e rummatadur an evned, ennañ piged-spern, krouet e 1758 gant an naturour svedat Carl von Linné (1707-1778).

## Spesadoù hag an isspesadoù anezhe

Tregont spesad golvaneged a ya d'ober ar genad hiziv an deiz :
* Lanius borealis
** L. b. bianchii, borealis, funereus, mollis ha sibiricus,
* Lanius bucephalus (pig-spern penn-ejen)
** L. b. bucephalus ha sicarius,
* Lanius cabanisi (pig-spern lost hir),
* Lanius collaris
** L. c. aridicolus, collaris, marwitzi, pyrrhostictus ha subcoronatus,
* Lanius collurio (pig-spern kein rous),
* Lanius collurioides
** L. c. collurioides ha nigricapillus,
* Lanius cristatus
** L. c. confusus, cristatus, lucionensis ha superciliosus,
* Lanius dorsalis,
* Lanius excubitor (pig-spern c'hris)
** L. e. algeriensis, aucheri, buryi, elegans, excubitor, homeyeri, koenigi, lahtora, leucopygos, theresae hag uncinatus,
* Lanius excubitoroides
** L. e. boehmi, excubitoroides hag intercedens,
* Lanius gubernator,
* Lanius humeralis
** L. h. capelli, humeralis ha smithii,
* Lanius isabellinus (pig-spern Kreizazia)
** L. i. arenarius, isabellinus ha tsaidamensis,
* Lanius ludovicianus
** L. l. anthonyi, excubitorides, grinnelli, ludovicianus, mearnsi, mexicanus ha migrans,
* Lanius mackinnoni,
* Lanius meridionalis,
* Lanius minor (pig-spern tal du)
* Lanius newtoni,
* Lanius nubicus (pig-spern vailh),
* Lanius pallidirostris,
* Lanius phoenicuroides,
* Lanius schach
** L. s. bentet, caniceps, erythronotus, longicaudatus, nasutus, schach, stresemanni, suluensis ha tricolor,
* Lanius senator (pig-spern penn ruz)
** L. s. badius, niloticus ha senator,
* Lanius somalicus,
* Lanius souzae
** L. s. burigi, souzae ha tacitus,
* Lanius sphenocercus
** L. s. giganteus ha sphenocercus,
* Lanius tephronotus
** L. t. lahulensis ha tephronotus,
* Lanius tigrinus (pig-spern beg tev),
* Lanius validirostris
** L. v. hachisuka, tertius ha validirostris,
* Lanius vittatus
** L. v. nargianus ha vittatus.

## Notennoù ha daveennoù

* ↑ (en) Roadennoù IOC World Bird List diwar-benn Laniidae/Lanius (lennet e-barzh d'an 8 a viz Eost 2018).
a vo kavet e Wikimedia Commons.
# Lankell

Ul lankell, pe ur romb, zo ur pevarzueg dezhañ pevar zu keit-ha-keit.

## Dezverkoù

Ur pevarzueg rez a zo ul lankell mard eo ha hepken mard eo gwir unan eus an traoù-mañ :
* Keit-ha-keit eo e bevar zu (dre dermenadur).
* A-serzh eo e dreuzvegennoù an eil war eben hag en o c'hreiz e kejont.
* E ziv dreuzvegenn a zo kreizkornennoù eus daou gorn diabarzh ragenep.
* Ur c'hensturieg dezhañ daou du kenheuilh keit-ha-keit eo.
* Ur c'hensturieg eo hag a-serzh eo e dreuzvegennoù an eil war eben.
* Ur c'hensturieg eo hag unan eus e dreuzvegennoù a zo ur greizkornenn eus ur c'horn diabarzh.

## Amregenn ha gorreenn
### Jediñ an amregad

Bezet a un tu eus ul lankell, gallout a reer jediñ hec'h amregad A :
    $A=4a$.

### Jediñ ar gorread

Bezet d diaz ul lankell, da lavaret eo ne vern pehini eus he zuioù, hag s he sav, gallout a reer jediñ he gorread G en hevelep doare hag ur c'hensturieg diforzh :
    $G=d\times s$.
Bezet p ha q regadoù he zreuzvegennoù, gallout a reer jediñ he gorread evel-henn ivez :
    $G={\frac {p\times q}{2}}$.

## Notennoù

* ↑ Geriadur ar jedoniezh - Preder
* ↑ Brezhoneg21 - Kreizenn ar geriaouiñ
# Lann

    Evit implijoù all, gwelet Lann (disheñvelout).
Lann zo brousgwez dreinek eus ar genad Ulex, dezho delioù padus ha bleunioù melen.
Meur a spesad zo anezho, en Europa hag en Afrika an Norzh.

## Anvioù

* lann-bihan
* lann-gwrac'h
* lann-ivin
* lann-kezeg
* lann-ki
* lann-krak
* lann-med
* lann-pil
* lann-gallek
* lann-brezhonek
* ethin eo anv brezhonek kozh al lann pe, ledanoc'h, ur blantenn strouezek. E gavout a reer en anvioù-lec'h : Plouhinec, Ploeneg, Pleheneg, stank Izin, Kêrizinenn.

## Pennadoù kar

* Lanneg

## Notennoù

* ↑ Lexique etymologique du breton moderne, Henri Victor, embannet gant J. Plihon et L. Hervé (Roazhon) p. 34 er pennad "bezin"
# Lann-bihan

Lann-bihan :
| Ulex minor ||
| Rummatadur Cronquist ||
| Riezad : | Plantae |
| Skourrad : | Magnoliophyta |
| Kevrennad : | Magnoliopsida |
| Urzhad : | Fabales |
| Kerentiad : | Fabaceae |
| Genad : | Ulex |
| Anv skiantel ||
| Ulex minor (Roth, 1797) ||
| D'ar vevoniezh e tenn ar pennad-mañ. ||
Lann-bihan (Ulex minor) a zo plant e-touez kerentiad ar Fabaceae.
# Lomazzo

Lomazzo zo ur gumun en Italia e Proviñs Como, e rannvro Lombardia.
# Lombardore

Lombardore zo ur gumun italian, e meurgêr Torino ha rannvro Piemonte.
# Lombieg

Ur yezh nilez-saharek eus skourr yezhoù soudanek ar c'hreiz eo al lombieg (lombi) komzet gant tro-dro da 12 000 den e Republik Demokratel Kongo.

## Gwelet ivez

* Yezhoù nilez-saharek
* Yezhoù soudanek ar c'hreiz
# Lombok

Lombok zo unan eus inizi Indonezia, e proviñs Nusa Tenggara Barat.
Emañ etre enez Bali hag enez Sumbawa. En em astenn a ra war 4.725 km$^2$ ha poblet eo gant 3,16 milion a annezidi (e 2010). Mataram eo ar gêr vrasañ ha kêr-benn ar broviñs.
Strizh-mor Lombok, etre Lombok ha Bali, zo ur rannadur a bouez evit ar vevoniourien : a bep tu dezhañ e kaver spesadoù loened disheñvel-mat, re an tolead "Indomalaya" er c'hornôg ha re "Aostralazia" er reter, rannet gant al linenn Wallace. Ar menez-tan Rinjani (3.726 metr) eo beg uhelañ an enezenn.
Ouzhpenn 85% eus ar boblañs zo tud eus ar bobl sasak, kar da dud Bali e-keñver sevenadur, hogen muzulmaned anezho. War-dro 10% zo tud eus Bali ha tud all zo c'hoazh, Sinaiz, Javaiz pe Arabed.
# Lombriasco

Lombriasco zo ur gumun italian, e meurgêr Torino ha rannvro Piemonte.
# Lombardeg

Al lombardeg a oa ur yezh c'hermanek, hini al Lombarded a aloubas Italia e 568. Fatañ a reas ar yezh adal ar VII$^{vet}$ kantved, ha kregiñ a reas an alouberien da ober gant nevezlatin ar vroiz. E 643 e voe graet embann Rotari e latin gant al Lombarded, goude ma oa un toullad gerioù lombardek e-barzh, latinekaet ar pep brasañ. Gerioù o tennañ d'ar gwir lombard e oant, ha ne oa ket o c'hevatal e latin. Bev e chomas ar yezh betek ar bloavezh 1000 hervez a ouzer.

## Levrlennadur

* Willhelm Bruckner, Die Sprache der Langobarden, Straßburg 1895 [adembannet e 1969]
* Francesco Sabatini, Riflessi linguistici della dominazione longobarda nell'Italia meridiana e meridionale (Firenze, Olschki 1963)
* F. van der Rhee, Die germanischen Wörter in den langobardischen Gesetzen, 1970
* M. Pfister, Langobardische Superstratwörter im Italienischen, In: Jb. für internat. Germanistik 11, 1979, 100-110
* Piergiuseppe Scardigli, Goti e Longobardi. Studi di filologia germanica (Roma, Istituto italiano di Studi germanici 1987)
* J. Tischler, Zum Langobardischen, In: Heinrich Beck (Hrsg.): Germanische Rest- und Trümmersprachen. Berlin 1989 ISBN 311011948X
* Nicoletta Francovich Onesti, Vestigia longobarde in Italia (568-774) - Lessico e Antroponimia (Roma, Artemide, 2000)
# Lombardia

Lombardia (Lombardia en italianeg hag e e lombardeg ar reter; Lumbardìa e lombardeg ar c'hornôg, diwar al latin Langobardia) a zo unan eus rannvroioù Italia. Daouzek proviñs zo enni, ha kêr Milano eo ar gêr-benn.

## Poblañs

Niver a dud e proviñsoù Lombardia hag en o fennlec'hioù (31/08/2007) :
| Pennlec'hioù [proviñs] | Pennlec'h | Proviñs |
| Bergamo [BG] | 115 361 | 1 053 694 |
| Brescia [BS] | 189 583 | 1 205 495 |
| Como [CO] | 83 184 | 576 153 |
| Cremona [CR] | 71 836 | 354 062 |
| Lecco [LC] | 47 224 | 329 880 |
| Lodi [LO] | 43 208 | 220 530 |
| Mantova [MN] | 47 542 | 400 916 |
| Milano [MI] | 1 300 067 | 3 898 517 |
| Monza e Brianza [MB] | 121 445 | dal 2009 |
| Pavia [PV] | 70 249 | 526 633 |
| Sondrio [SO] | 22 130 | 180 949 |
| Varese [VA] | 81 989 | 860 080 |
# Lomagna

Lomagna zo ur gumun en Italia e Proviñs Lecco, e rannvro Lombardia.